Conrad Carlsrud

Conrad Maurentius Carlsrud (født 9. februar 1884 i Kjose i Vestfold, død 21. oktober 1973 i Waterbury, i Connecticut, USA) var en norsk turner og friidrettsutøver som representerte Urædds Turnforening i Porsgrunn.

Carlsrud var født i Kjose i Vestfold og vokste opp i Porsgrunn. Han deltok i «Ekstralekene» 1906 i Athen og OL 1908 i London, og var i 1906 med på det laget som vant Norges første OL-gull gjennom historien. Da han igjen deltok i lagkonkurransen i 1908 fikk han sølv.

Han deltok også i spydkast, og kom på 8.-plass i friidrett under Sommer-OL 1906. Hans plassering i spydkast under friidrett under Sommer-OL 1908 er ikke kjent. Hans personlige rekord i spyd var 42,57 meter.

I 2005 ble Carlsruds gullmedalje fra 1906 solgt på auksjon, og kjøpt av Petter Stordalen for kr. 55 000,-.

Conrad Carlsrud var sønn av nattkonstabel og grindvokter Karl Olsen Karlsrud (født 1851 i Fet, Nedre Romerike, død 1897 i Porsgrunn) og ekspeditrise og grindvokter Mathilde Olava Karlsrud (født 1859 i Hedrum, Vestfold). Familien flyttet fra Brunlanes i Vestfold til Porsgrunn ca. 1890. I folketellingen for 1910 står Conrad Carlsrud oppført som kommisjonær og elev ved mekanisk fagskole og var bosatt på Osebakken i Porsgrunn. Han emigrerte til Amerika i 1922.

Referanser

Eksterne lenker 
 
 Profil på Database Olympics

Norske turnere
Norske spydkastere
Olympiske mestere for Norge
Olympiske sølvmedaljevinnere for Norge
Medaljevinnere under Sommer-OL 1906
Deltakere for Norge under Sommer-OL 1906
Friidrettsutøvere under Sommer-OL 1906
Gymnaster under Sommer-OL 1906
Medaljevinnere under Sommer-OL 1908
Deltakere for Norge under Sommer-OL 1908
Friidrettsutøvere under Sommer-OL 1908
Gymnaster under Sommer-OL 1908
Personer fra USA født i Norge
Personer fra Larvik kommune
Personer fra Porsgrunn kommune
Fødsler i 1884
Dødsfall i 1973
Olympiske medaljevinnere i gymnastikk